Digriet tal-Qorti Ġenerali tas-16 ta’ Mejju 2018 – Argus Security Projects vs Il-Kummissjoni u EUBAM Libya
(Kawża T-206/17) 1
(“Rikors għal annullament – Kuntratti pubbliċi għal servizzi – Proċedura nnegozjata kompetittiva – Għoti ta’ servizzi ta’ sigurtà fil-kuntest tal-Missjoni tal-Unjoni Ewropea ta’ Assistenza għall-Ġestjoni Integrata tal-Fruntieri fil-Libja – Ċaħda tal-offerta ta’ offerent u għoti tal-kuntratt lil offerenti ieħor – Elementi sussegwenti għall-għoti tal-kuntratt – Emenda sostanzjali tal-kundizzjonijiet inizjali tal-kuntratt – Rikors manifestament nieqes minn kull bażi fid-dritt”)
Lingwa tal-kawża: il-Franċiż
Partijiet
Rikorrenti: Argus Security Projects Ltd (Limassol, iċ-Ċipru) (rappreżentanti: T. Bontinck u A. Guillerme, avukati)
Konvenuti: Il-Kummissjoni Ewropea (rappreżentanti: F. Castillo de la Torre, P. Aalto u L. Baumgart, aġenti), Missjoni tal-Unjoni Ewropea ta’ Assistenza għall-Ġestjoni Integrata tal-Fruntieri fil-Libja (EUBAM Libya) (rappreżentant: E. Raoult, avukat)
Suġġett
Talba bbażata fuq l-Artikolu 263 TFUE u intiża għall-annullament tad-deċiżjoni tal-EUBAM Libya tal-24 ta’ Jannar 2017 li ma tilqax l-offerta mressqa mir-rikorrenti, għall-għoti, bi proċedura nnegozjata kompetittiva, tal-kuntratt dwar is-servizzi ta’ sigurtà fil-kuntest tal-EUBAM Libya għal amministrazzjoni integrata tal-fruntieri fil-Libja (kuntratt EUBAM-13-020) u li tagħti l-kuntratt lil Garda World Ltd.
Dispożittiv
Ir-rikors huwa miċħud.
Argus Security Projects Ltd hija kkundannata għall-ispejjeż.
____________
1     ĠU C 195, 19.6.2017.